Ravitsemussuositusten mukaan aikuisten tulisi saada proteiinia 10–20 % energiasta ja yli 65-vuotiaiden 15–20 % energiasta. Esimerkiksi aikuisen 2000 kcal ruokavaliossa tämä tarkoittaa 50–100 g proteiinia päivittäin. Jos energiansaanti on kovin alhaista, proteiinintarve kannattaa arvioida painokiloa kohden. Työikäisillä tarve on tällöin 1,1 g/kg päivässä ja senioreilla 1,2–1,4 g/kg päivässä. Keskimäärin suomalaiset saavat energiastaan noin 17 % proteiinista, joka on suositusten mukainen. Proteiinin tarve vaihtelee siis jonkin verran muun muassa iän ja fyysisen aktiivisuuden mukaan.